google/wiki40b huggingface dataset:
Šebeš (hrad)

Dejiny

Pôvodne na tomto mieste existoval majetok zvaný Havranov príbytok (Hulloudzalasa), ktorý bol od roku 1285 už opustený. Pomenovanie Havran vychádzalo z oblečenia čierneho habitu príslušného rytierskeho rádu, preto sa predpokladá, že pôvodne tam stál drevený strážny hrádok. Na začiatku 14. storočia sa kopec nazýval Mačka, dnes Zámek.
V donačnej listine kráľa Karola Róberta z roku 1315, ktorou potvrdil Tomášovmu synovi rytierovi Synkovi vlastníctvo jeho doterajších majetkov v tejto oblasti, ktorých súčasťou bol aj hrad. Predpokladá sa, že v rokoch 1307 až 1315 bol hrad vystavaný ako kamenný. Hrad patril až do roku 1491 Synkovým potomkom. Kráľ Vladislav ho potom daroval mestu Košice, zanikol v roku 1550, keď ho obyvatelia Prešova vypálili. Majitelia hradu totiž nemali dobré vzťahy so susedným mestom Prešov. Spor sa v roku 1475 dostal až pred súd, ale ani ten ho nevyriešil.
Majiteľ hradu František Sebesi chcel spor vyriešiť dohodou, preto poslal richtárovi Prešova posolstvo, aby spor vyriešili pokojnou cestou. Richtár to zneužil, vtrhol na hrad a dobyl ho. Hradného pána Sebesiho a kastelána Gerakiho dal obesiť na hradnú bránu a hrad nechal podpáliť. Panovník za to zosadil richtára a potrestal občanov mesta Prešov. Hrad však už neobnovili a po čase zanikol. Odvtedy hradisko stále pustne.

Opis stavby

Murovaný hrad bol vystavaný na 8 m širokej a 60 m dlhej strmej ostrožine. Jej miernejšia východná strana bola zabezpečená do skaly vytesanou 8-10 m širokou a 5-6 m hlbokou šijovou priekopou. Na okraji plošiny sa tiahol obvodový múr. Na západnej strane stála vo vzdialenosti 5 m od jeho okraja kruhová veža s priemerom 5m a múrom hrubým 1,5 m. Veža bola postavená v smere prístupu. Vo východnej časti ostrožiny bol na okraji šijovej priekopy obytný palác s rozmermi 9x6 m, ktorého západná stena bola zároveň obranným múrom nad vstupom do hradu. Za ním je vo vzdialenosti 21 m šijová priekopa. v severovýchodnej časti hradu bolo valové opevnenie.

Súčasný stav

Hradný kopec leží na severozápadnom okraji Slanských vrchov. Je husto zarastený lesnými kvetmi, krovím a stromami. Stopy po hrádku sú medzi množstvom skál ťažko čitateľné. Pod juhovýchodnou stranou kopca preteká potok Šebastovka. Na východnej strane je viditeľná strmá, kolmá skalná stena ako zvyšok po ťažbe kameňa v bývalom kameňolome. Iné stopy po murovaných objektoch na plošine nie sú.

Prístup

K hrádku sa dá dostať po chodníku, ktorý začína nad obcou Podhradík, pri potoku Šebastovka smerom vľavo a lesným chodníkom vpravo vedie vystúp až na vrchol hradného kopca. Cestou je mierne stúpanie a až pred vrcholom kopca nadobudne stúpanie strmšieho rázu. Pred vrcholom je potrebné dávať pozor na pomerne veľké skaly, ktoré môžu byť šmykľavé.
Orientačná tabuľa je pri potoku a smerová šípka s nápisom je pri odbočovaní na lesný chodník. Hradisko je na vrchole označené tabuľou. Odtiaľ je možné vidieť aj na Slanské vrchy a obec Podhradík. Výhľad je sťažený hustým lesom a krovím. Turistické značky tu nie sú. Cestu tam aj späť je dobre absolvovať tým istým chodníkom. Výstup trvá asi 15 až 20 minút.
La Baule-Escoublac

Poloha

Obec má rozlohu 22,19 km². Najvyšší bod je položený 55 m n. m. a najnižší bod 1 m n. m.

Obyvateľstvo

Počet obyvateľov obce je 16 235 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Malá Syrta

Malá Syrta, v staroveku Syrtis minor je záliv Stredozemného mora na severe Afriky.
Tvorí časť pobrežia Tuniska a má rozmery približne 100 × 100 km. Východne, pri pobreží Líbye sa nachádza záliv Veľká Syrta. V juhovýchodnej časti zálivu sa nachádza ostrov Džerba, ktorý patrí medzi obľúbené turistické centrá Stredomoria.
Zaujímavosťou je pre Stredozemné more neobvykle vysoký príliv s výškou až 2,5 metra.
Marchélepot

Poloha

Obec má rozlohu 5,27 km². Najvyšší bod je položený 104 m n. m. a najnižší bod 67 m n. m.

Obyvateľstvo

Počet obyvateľov obce je 471 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bila Cerkva

Poloha a prírodné pomery

Mesto leží asi 80 km južne od Kyjeva na rieke Ros.

Dejiny

Mesto založil Jaroslav I.. Od roku 1363 patrilo Litovskému veľkokniežatstvu a od roku 1569 Poľsko-litovskému štátu. Magdeburgské právo udelil mestu v roku 1620 Žigmund III. V roku 1651 tu bol podpísaný mier medzi povstalcami ktorých viedol Bohdan Michajlovič Chmeľnickij a Poľsko-litovským štátom. Po treťom rozdelení Poľska pripadlo mesto Ruskému impériu. Až do 19. storočia bola významné obchodné mesto. Počas druhej svetovej vojny bolo mesto 950 dní okupované nacistami a takmer celé zničené. Počet obyvateľov klesol na 40 000. Okolo mesta sa v tomto období udialo niekoľko brutálnych masakier židovského obyvateľstva. Viaceré z nich vyvolali pohoršenie medzi vojakmi 6. armády, ktorí sa stali svedkami vrážd. Sťažnosti nižších dôstojníkov napokon veliteľ nemeckej 6. armády von Reichenau odsúdil ako nepatričné a neúčelné. Viacerých nemeckých vojakov pobúrilo najmä to, že nacisti nechali deti povraždených Židov do 14 rokov zomierať v jednom z domov v meste od hladu v otrasných podmienkach. V časoch Sovietskeho zväzu sa v meste rozvinul priemysel.
Dave McKean

Životopis

V rokoch 1982-1986 študoval na Vysokej škole umenia a dizajnu v Berkshire. Pred ukončením štúdia sa začal živiť ako ilustrátor. V roku 1986 stretol spisovateľa Neila Gaimana a odvtedy sa s ním podieľal na mnohých projektoch. K ich prvým spoločným komiksom patrí Black Orchid a Signal to Noise. Veľmi populárnou sa stala komiksová séria Sandman, ku ktorej Dave McKean navrhol obálky pomocou koláží a experimentami s fotografiami. Od začiatku 90. rokov minulého storočia sa venuje hlavne ilustrácii a dizajnu. Roku 1998 vstúpil do sveta kinematografie, režíroval napríklad celovečerný film MirrorMask.
Polygnótos z Thasosu

Polygnótos (starogr.  – Πολύγνωτος), grécky maliar z 5. storočia pred Kr., bol jedným z najvýznamnejších umelcov staroveku.
Polygnótos, syn maliara Aglaofóna, pochádzal z ostrova Thasos. Približne v roku 475 pred Kr. sa presťahoval do Atén, kde sa stal Kimónovým priateľom a údajne milencom jeho nevlastnej sestry Elpiky. Už z toho sa dá predpokladať, že v sociálnom postavení nebol len obyčajným remeselníkom (technites).
Nezachovala sa žiadna z jeho nástenných malieb. Z antických správ je ale známe, že mali prevažne mytologický námet. Medzi jeho najznámejšie diela patrili maľba Iliú persis (dobytie Tróje) a Nekyia (Odyseov vstup do podsvetia), vystavená v knidskej lesché (vo verejnej miestnosti) v Delfách. Tieto maľby mali viac ako 70 postáv a boli namaľované zrejme v rokoch 458 až 447 pred Kr., v Aténach vyzdobil tiež časť stoy poikilé (maľovaného stĺporadia), Théseion a Anakeion. Už za svojho života sa stal slávnym maliarom. Aj keď ešte nepoužíval tieňovanie (skiágrafia - umenie tieňovať), tvoril už omnoho voľnejším štýlom (postavy boli napríklad zoradené naprieč maľbou, nie len v jednej línii).
Antický cestovateľ Pausanias, ktorý niekoľko jeho diel podrobne opísal, uvádza, že s využitím štyroch základných farieb, čiernej, bielej, červenej a okrovej na rozdiel od iných maliarov upustil od profilových zobrazení figúr, zaobišiel sa bez základnej linky a vniesol do svojich obrazov priestorový prvok.  
Jednotná perspektíva v modernom zmysle síce ešte neexistovala, ale rozptýlené Polygnótove postavy tak voľne vystupovali z priestoru, že jeho obrazy nevzbudzovali dojem dekorácie, ale okna do sveta. Neskorší kritici tiež oceňovali Polygnótovu kombináciu ethosu (charakterový a mravný základ) a pathosu (spontánne, emotívne reakcie na vonkajší popud). Technika, ktorú používal pre zachytenie ideálnych charakterových rysov, bola značne rozmanitá. Musel mať dokonalý kresbový štýl, keď vedel vystihnúť aj tie najjemnejšie odtienky v gestách, pózach a výrazoch tvárí postáv a tiež docieliť znázornenie ich citov a celkovú atmosféru obrazu. Tvorba bez základných liniek mu umožňovala vytvárať dovtedy nezvyčajné zoskupenia postáv a oveľa výraznejšie vyjadrovať i psychologické vzťahy medzi nimi. Strata či zničenie týchto majstrovských diel, vďaka ktorým sa starogrécka maľba stala jednou z najpozoruhodnejších výtvarných prejavov svojej doby, je zrejme najťažšou ranou, akú nám starovek utŕžil.
Fourdrain

Poloha

Obec má rozlohu 9,45 km². Najvyšší bod je položený 181 m n. m. a najnižší bod 57 m n. m.

Obyvateľstvo

Počet obyvateľov obce je 402 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Chlóretán

Použitie

Používa sa ako lokálne anestetikum a v organickej syntéze ako alkylačné činidlo. Chlóretán je silný narkotizačný prostriedok, pri koncentrácii 3 – 4% vdychovanej zmesi nastupuje chirurgické štádium narkózy. Narkóza nastupuje do 3 minút, prebudenie nastupuje rýchlo.
V súčasnosti sa pri narkóze používa zriedka, hlavne pri veľmi krátkych chirurgických zákrokoch, alebo pri miestnom umŕtvení kože.
Jozef Vido

Životopis

Učiteľ na Vyššej pedagogickej škole v Banskej Bystrici. Stredoškolský profesor chémie a botaniky na Strednej všeobecnovzdelávacej škole (neskôr gymnázium) v Banskej Bystrici.
Podmet

Podmet alebo gramatický subjekt (alebo nepresne gramatický podmet) je jeden zo základných vetných členov a jeden zo subjektov (vyjadruje teda nositeľa činnosti, stavu alebo vlastnosti).
Podmet je to, čo tvorí východiskový bod gramatickej stavby dvojčlennej vety (napr. Peter píše), a na čo sa viaže prísudok prisudzovacím skladom. Pre indoeurópske jazyky je najlepšia definícia (gramatického) podmetu nasledovná: Podmet slovesa je slovo, ktoré sa s ním zhoduje v osobe, čísle a prípadne aj rode.
Podmetu spravidla zodpovedá nominatív, ale v slovenčine napríklad niekedy aj genitív.
Vzájomný vzťah podmetu a prísudku môže byť aktívny (napr. Krava otvára ústa) alebo pasívny (napr. Krava je otváraná mäsiarom).
Giovanni Domenico Cassini

Astronómia

V roku 1644 Cassini začal pôsobiť ako asistent na observatóriu v Panzane, kde od roku 1648 až do 1669 pracoval ako astronóm. V roku 1650 sa stal profesorom na Univerzite v Bologni a v roku 1671 bol vymenovaný za riaditeľa Parížskeho observatória. So svojou novou vlasťou sa úplne stotožnil a vo Francúzsku a okolitých krajinách je známy ako Jean-Dominique Cassini.
Spoločne s Hookom je Cassinimu pripisovaný objav Veľkej červenej škvrny na Jupiteri (okolo roku 1665). Cassini ako prvý uvidel štyri Saturnove mesiace a klasifikoval prstence (Cassiniho delenie - 1675). Okolo roku 1690 Cassini ako prvý pozoroval diferenciálnu rotáciu Jupiterovej atmosféry. Svoje tri zákony o pohybe mesiaca formuloval v roku 1693.
V roku 1672 poslal svojho kolegu Jeana Richera do Cayenne vo Francúzskej Guyane, zatiaľ čo sám zostal v Paríži. Obidvaja robili súčasné pozorovania Marsu, našli jeho paralaxu a odvodili jeho vzdialenosť. Toto meranie po prvýkrát ukázalo skutočné vzdialenosti v slnečnej sústave.
Cassini tiež ako prvý uskutočnil meranie zemepisnej dĺžky metódou navrhnutou Galileom, použitím zatmenia Jupiterových mesiacov ako hodín.

Astrológia

Keď sa vo svojej mladosti nadchol pre nebesá, skôr ho zaujímala astrológia ako astronómia. Neskôr sa vo svojom živote zameral takmer výhradne na astronómiu a ako sa stále viac zapájal do vedeckej revolúcie a pestoval racionálne myslenie, začal astrológiu kritizovať. V mladosti študoval astrológiu veľmi intenzívne a načerpal v tomto obore rozsiahle znalosti; je kuriózne, že práve tie ho viedli k rozhodnutiu stať sa skôr astronómom.
V roku 1644 senátor Bologne Marquis Cornelio Malvasia, ktorý sa veľmi zaujímal o astrológiu, pozval do Bologne Cassiniho a ponúkol mu miesto v observatóriu v Panzane, ktoré sa práve stavalo. Spolu s ostatnými trávil väčšinu času počítaním nových, lepších a presnejších efemerid pre astrologické účely za použitia rýchlo sa rozvíjajúcich astronomických metód a nástrojov tej doby. 
Roku 1669 sa presťahoval do Francúzska a vďaka grantu Ľudovíta XIV. mohol založiť Parížske observatórium, ktoré bolo otvorené v roku 1671. Cassini zostal jeho riaditeľom až do konca svojej kariéry, do svojej smrti v roku 1712. Napriek tomu, že vo Francúzsku Cassini slúžil 41 rokov ako kráľovský astronóm/astrológ Ľudovíta XIV. („Kráľa Slnko“), vo svojej dvojitej úlohe väčšinu času venoval astronómii; astrológiu, ktorú tak intenzívne študoval v mladosti, zanedbával.

Inžinierstvo

Pápež Klement IX. najal Cassiniho na stavbu opevnenia a reguláciu koryta rieky Pád na ochranu pred záplavami.
Nová Bystrica (vodárenská nádrž)

Nová Bystrica je vodná nádrž, postavená v rokoch 1983 – 1989 na rieke Bystrica, pod sútokom potoka Harvelka a Riečnického potoka. 
Na dne údolia, ktoré je dnes v v hĺbke takmer 50 m, sa nachádzali obce Riečnica a Harvelka a v povodí boli samoty patriace k týmto obciam. Prehradením toku Bystrice 55 m vysokou hrádzou sa vytvorila zásoba vody v objeme 30 miliónov m³, pre zásobovanie skupinového vodovodu Nová Bystrica – Čadca – Žilina pitnou vodou. Kamenný materiál pre stabilizačný násyp hrádze sa získaval v lome v Klubine, zemina na utesnenie bola ťažená, na základe geologického prieskumu, na terase rieky Bystrica, neďaleko Starej Bystrice. Na hrádzi sa nachádza chodník, z ktorého je pekný výhľad na časť VN a zariadenie na sledovanie kvality a odber vody.
Litopón

Litopón je biely pigment používaný v maliarstve, vyrábaný od roku 1874.

Zloženie

Je to zmes sulfidu zinočnatého (ZnS) a barytovej beloby (síran bárnatý, BaSO₄), približne v pomere 30 % : 70 %.

Vlastnosti

Pôvodne sa vyrábal druh, ktorý na svetle šedol a v tme opäť regeneroval. Dnešné druhy sú na svetle stále a mohli by nahradiť pomerne drahú a nebezpečnú olovenú belobu. V olejových farbách ľahko zvetráva na rozpustný síran zinočnatý a uhličitan zinočnatý.

Popis

Nie sulfát zinku a špecifikácie 1 článkov sirník zinku Zinok 28% min 3 ZnO 0,6% max 4 min 99% bária 2-5 zvyšok voda-rozpustné vo vode 0,3%, prchavých max 0,4% max 6 Obsah (105C) 7 63um farba zatváranie sitko 0.1max 8, 9, pH vodnej suspenzie 6.5 až 8.0 10 95% energie náter min Výkon 14max 11 Odtieň zníženie absorpcie oleja (g / 100 g) 100% 12 min.Proces výroby Litopón sa môžete pozrieť na stránky:
Wakefield-Peace Dale

Wakefield-Peace Dale je štatistická jednotka (ang. census-designated place) v meste South Kingstown, v južnej časti štátu Rhode Island, v Spojených štátoch amerických. Leží vo Washington County, má rozlohu 13,2 km² a žije tu 8 468 obyvateľov (2000). Zahŕňa dediny Wakefield a Peace Dale (niekedy aj Peacedale).
Knihy kroník

Knihy kroník alebo Knihy kronické alebo Knihy Paralipomenon (skratky 1 Krn/2 Krn, 1Kron/2Kron) sú dve knihy Starého zákona. Vznikli v 4. stor. pred Kr. pôvodne ako jedna kniha. Pri preklade do gréčtiny v Septuaginte boli rozdelené na dve knihy. Spolu s knihami Ezdráš a Nehemiáš tvoria podľa svojej koncepcie jednotné dejepisné dielo (tzv. kronistické). Knihy Ezdráš a Nehemiáš boli preto pravdepodobne vyčlenené až neskôr. Autor Kníh kroník je stotožňovaný s autorom Knihy Ezdrášovej a Knihy Nehemiášovej.
Pomenovanie Kroniky pochádza od Hieronymovho pomenovania týchto kníh: "Kronika celej božskej histórie" (Chronicon totius divinae historiae).
Sú podobné Deuteronómiu. Tiež je to také zhrnutie histórie. Obsah v podstate sa opisuje obdobie od Adama a Evy až po babylonský exil.
Knihy Kroník sú dejepisné knihy ale majú iný štýl ako Knihy Samuelove a Knihy kráľov. Chcú nájsť ponaučenie z chýb minulosti. Ich obsah je paralelný s obsahom Kníh kráľov, ale Knihy kráľov sú skôr morálnym zákonom. Pri posudzovaní každého kráľa je normou jeho vzťah k Jahveho kultu. Pochvalne sa vyjadruje o Dávidovi a Šalamúnovi, ako staviteľovi chrámu. V knihách sa zdôrazňuje Božie pôsobenie v dejinách izraelského národa. Králi sú v Knihách kroník hodnotení podľa ich vzťahu k náboženskému kultu.

Prvá kniha kroník

V prvých deviatich hlavách/kapitolách (1 Krn 1-9) sú uvedené rodokmene. Po krátkom náčrte Šaulovej (Saulovej) vlády (1 Krn 10) prechádza k podrobnému objasňovaniu a idealizovaniu Dávidovho panovania.

Druhá kniha kroník

V druhej knihe Kroník (2 Krn 1-9) sa opisuje a idealizuje pôsobenie Šalamúna.
Záverečná časť (2 Krn 10-35) zhŕňa dejiny kráľov Judska a vyzdvihuje vládu Jozafata (Jósafáša), Ezechiáša a Joziáša (Josiáša) za ich kultové reformy.
Svébi

Svébi (lat. Suebi, Suevi) bola skupina západogermánskych kmeňov.

Charakteristika

Spočiatku pramene uvádzajú, že žijú pri Labe, severne od nemeckého stredohoria. V roku 71 pred Kr. prenikli do Galie, ale 58 pred Kr. ich Ceasarove vojská zatlačili späť. Časť z nich sa potom usadila aj pri rieke Neckar, iná časť bola usídlená na území Rímskej ríše naľavo od Rýna. Medzi Svébov patrili zo známych kmeňov napríklad Longobardi, Semnoni, Hermunduri, Markomani a Kvádi, ktorí sa neskôr rôznymi cestami presúvali po Európe (napríklad Kvádi tiahli do dnešného Slovenska). Podobne v 3. – 5. storočí časť Svébov odtiahla zo severu do dnešného juhozápadného Nemecka, kde sa z nich vyvinuli Alamani a Jutungovia.
Pramene však pojem Svébi používajú sčasti rôzne. Napr. Tacitus pojem Svébi chápe veľmi široko – ako všetky kmene medzi Dunajom a Baltským morom. Naopak v 4. storočí niektoré pramene ako Svébov označujú Kvádov v dnešnom Slovensku; časť z nich (označovaná dnes ako „Svébi“) potom odtiahla do dnešného Španielska (do Galície) a založila tam kráľovstvo, ktoré v 6. storočí podľahlo Vizigótom.
Podľa Svébov sa pravdepodobne dodnes volá Švábsko.
Spotify

Spotify je hudobná, a video streamingová služba oficiálne spustená 7. októbra 2008. Bola založená začínajúcou spoločnosťou Spotify AB v Štokholme vo Švédsku. Poskytuje obsah chránený riadením digitálnych práv od hudobných vydavateľstiev a mediálnych spoločností. Služba Spotify je bezplatná služba, čo znamená, že základné funkcie sú bezplatné s reklamami, zatiaľ čo ďalšie funkcie, vrátane zlepšenej kvality streamingu a sťahovania hudby offline, sú ponúkané prostredníctvom plateného predplatného.
V súčasnosti je služba dostupná vo väčšine Európy, Ameriky, v Austrálii, na Novom Zélande a tiež v niektorých krajinách či oblastiach Ázie. Zoznam krajín zahŕňa Andorru, Argentínu, Austráliu, Rakúsko, Belgicko, Bolíviu, Brazíliu, Bulharsko, Kanadu, Čile, Kolumbiu, Kostariku, Cyprus, Česko, Francúzsko, Nemecko, Grécko, Guatemalu, Honduras, Hongkong, Maďarsko, Island, Indonéziu, Írsko, Taliansko, Japonsko, Lotyšsko, Lichtenštajnsko, Litvu, Luxembursko, Malajziu, Maltu, Mexiko, Monako, Holandsko, Nový Zéland, Nikaraguu, Nórsko, Panamu, Paraguaj, Peru, Filipíny, Poľsko, Portugalsko, Singapur, Španielsko, Slovensko, Švédsko, Švajčiarsko, Taiwan, Turecko, Spojené kráľovstvo, Spojené štáty a Uruguaj.
Langit

Charakteristika

Tento minerál vytvára krátkoprizmatické, tabuľkovité kryštály, lupenité, vláknité agregáty, krustovité povlaky. Má zelenkastomodrú až modrú farbu a modrozelený vryp. Lesk langitu je sklený. Je priesvitný.

Vznik

Tvorí sa vo zvetraných alebo zoxidovaných častiach medených a zinkových žíl spolu s medenými minerálmi. Prvýkrát bol opísaný vo Veľkej Británii, grófstve Cornwall v medenej bani "Fowey Consols" v St Austell.

Poznávanie

Je mäkký, takmer práškovitý, vytvára často recentné povlaky.

Výskyty na Slovensku

Piesky, Richtárová, Špania Dolina pri Banskej Bystrici.
Revizionizmus (marxizmus)

Revizionizmus je oportunistický smer v revolučnom robotníckom hnutí, ktorý vznikol na konci 70. rokov 19. storočia, koncom 90. rokov 19. storočia a začiatkom 20. storočia sa sformoval ako smer v sociálnodemokratickom hnutí v Nemecku, Rakúsko-Uhorsku, Francúzsku, Rusku a v ďalších krajinách.
Revizionizmus vystúpil s požiadavkou kriticky prehodnotiť marxizmus.
Sempigny

Poloha

Obec má rozlohu 4,4 km². Najvyšší bod je položený 56 m n. m. a najnižší bod 35 m n. m.

Obyvateľstvo

Počet obyvateľov obce je 852 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Groove metal

Charakteristické znaky a pôvod

Album Cowboys from Hell od skupiny Pantera z roku 1990 bol označený ako „prelomový“ a „smerodajný“ pre groovemetalový žáner. Ian Christe pripisuje zásluhu na vytvorení nového, z death metalu odvodeného štýlu skupinám Sepultura s albumom Chaos A.D. a Pantere - ich groovemetalový sound ovplyvnil v 90. rokoch novú generáciu kapiel. Groovemetalové skupiny včlenili do svojej tvorby prvky thrash metalu, hardcore punku a industriálnej hudby. Tommy Victor zo skupiny Prong tvrdí, že postoje groove metalu pochádzajú od skupiny Bad Brains.

Skupiny

Tento štýl sa spája so skupinami ako Pantera, Lamb of God, Sepultura, Soulfly, Gojira, Throwdown, Machine Head, Byzantine, Trivium, Anthrax, Korn a Spiritual Beggars. Niektoré kapely vyvinuli veľa úsilia, aby neboli považované za groovemetalovú kapelu. Veteráni thrash metalu Annihilator odišli od Roadrunner Records roku 1993 práve kvôli tomu, aby neboli zapletení do groovemetalového trendu podporovaného týmto labelom. A odvtedy títo Kanaďania nehrali v Severnej Amerike až do júla 2011, keď sa vrátili, aby si zahrali na vypredanom predstavení v Quebecu a objavili sa na hlavnom pódiu festivalu Heavy MTL v Montreale.

Vplyv na iné žánre

Priekopnícke groovemetalové skupiny ako Pantera (pôvodne glammetalová skupina) a Sepultura (pôvodne deathmetalová skupina) položili základy pre nu metal a metalcore. Nu metal využíva podladené riffy (i keď nie také komplikované ako v groove metale), prvky hip hopu ako rapovanie a turntablism a groovemetalové rytmy, zatiaľ čo takmer neobsahuje gitarové sóla a komplexnú gitarovú hru. Metalcore kladie dôraz na tradičné metalové harmónie, a taktiež obsahuje breakdowny, čiže pomalé, intenzívne pasáže, ktoré zvádzajú k moshingu.
Sangatte

Poloha

Obec má rozlohu 14,28 km². Najvyšší bod je položený 151 m n. m. a najnižší bod 0 m n. m.

Obyvateľstvo

Počet obyvateľov obce je 4 654 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Teyssieu

Poloha

Obec má rozlohu 13,63 km². Najvyšší bod je položený 566 m n. m. a najnižší bod 233 m n. m.

Obyvateľstvo

Počet obyvateľov obce je 188 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
HC Košice v sezóne 2006/2007

Herný systém

Základná časť sa hrala systémom, kde každý s každým odohral 3 zápasy vonku a 3 zápasy doma. Prvých 8 celkov po základnej časti postupuje do play-off, nikto nevypadával. Všetky série sa hrali na 4 víťazné stretnutia.

Štatistiky hráčov

Zdroj: eurohockey.com, Slovenský zväz ľadového hokeja
Boresse-et-Martron

Poloha

Obec má rozlohu 11,19 km². Najvyšší bod je položený 146 m n. m. a najnižší bod 48 m n. m.

Obyvateľstvo

Počet obyvateľov obce je 199 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Pigment (maliarstvo)

Ako pigment alebo prášková farba sa v maliarstve označuje prírodná alebo umelá prášková farebná substancia, nerozpustná vo vodových alebo olejových spojivách.
Organické pigmety sú farby rozpustené vo vode, liehu alebo v olejoch, ktorými sa zafarbí substrát, t. j. niektorý z neutrálnych, najčastejšie bielych nerastných pigmentov (barit, krieda, kaolín alebo sadra). Prírodné organické pigmenty sa pripravujú z rastlinných alebo živočíšnych farbív (kvety šafranu, brazílsky purpur, karmín) alebo sa vyrábajú synteticky.

Syntetické organické pigmenty

Syntetické organické pigmenty sú uhlíkaté zlúčeniny, ktoré sa vyrábajú z ropy, kyselín a iných chemikálií, väčšinou pôsobením vysokej teploty alebo tlaku. Postupy ich priemyselnej výroby boli objavené po roku 1860, ktorý sa pokladá za začiatok éry moderných spotrebiteľských farieb.
Courçon

Poloha

Obec má rozlohu 19,11 km². Najvyšší bod je položený 43 m n. m. a najnižší bod 1 m n. m.

Obyvateľstvo

Počet obyvateľov obce je 1 681 (2011).
Nasledujúci graf zobrazuje vývoj počtu obyvateľov v obci.
Zdroje: INSEE